Úrad vlády Slovenskej republiky
      Sekcia vládnej legislatívy

 
 
Na  rokovanie vlády SR
Dňa 7. septembra 2005
K materiálu č.: 13 636/2005
K bodu č. 27

Nové znenie

Stanovisko
 
k návrhu zákona o posudzovaní vplyvov na životné prostredie a o zmene a doplnení niektorých zákonov – k novému zneniu
 
I.
 
Návrh zákona o posudzovaní vplyvov na životné prostredie a o zmene a doplnení niektorých zákonov predkladá na rokovanie vlády Slovenskej republiky minister životného prostredia Slovenskej republiky László Miklós na základe Plánu legislatívnych úloh vlády SR na rok 2004.
 
II.
 
Cieľom predloženého návrhu zákona je prijať novú právnu úpravu v oblasti posudzovania vplyvov na životné prostredie. Potreba novej právnej úpravy vyplýva predovšetkým z pristúpenia Slovenskej republiky k medzinárodným dohovorom, ktoré nás zaväzujú prijať potrebné legislatívne opatrenia. Dôležitým podnetom pre vypracovanie nového zákona je aj prijatie nových smerníc EÚ týkajúcich sa posudzovania strategických dokumentov, ktoré je potrebné premietnuť do nášho právneho poriadku. Prijatie zákona zabezpečuje úplnú zlučiteľnosť s právom EÚ a je tiež základnou podmienkou pre financovanie projektov zo štrukturálnych fondov a kohézneho fondu Európskej únie.
 
III.
 
Predložený návrh zákona bol predmetom minuloročných rokovaní legislatívnej rady vlády (27. júla a 24. augusta  2004). Návrh upravený podľa pripomienok a odporúčaní LRV SR bol predložený  na rokovanie vlády SR v novom znení celkom tri krát v roku 2004. Na poslednom rokovaní vlády SR dňa 17. augusta 2004 bolo pre uplatnené pripomienky ministrov rokovanie o tomto návrhu prerušené a predmetný návrh bol vrátený predkladateľovi na prepracovanie.

IV.
 
Sekcia vládnej legislatívy konštatuje, že pripomienky legislatívnej rady vlády, ako aj pripomienky sekcie, sú v novom znení návrhu zákona o posudzovaní vplyvov na životné prostredie a o zmene a doplnení niektorých zákonov zapracované a preto odporúča vláde SR návrh zákona v predloženom znení schváliť.

 
V Bratislave 6. septembra 2005
Vypracoval: Martin Hatala

Štefan G r m a n
generálny riaditeľ
sekcie vládnej legislatívy